Sherman de Jesus

**Sherman de Jesus** (☆ 11 di desèmber 1947 na Willemstad, Kòrsou) ta un sineasta, esenarista, produktor i direktor di pelíkula di Hulanda.

## Bida
For di 1970 De Jesus ta biba na Hulanda unda e tabata studia lei na Universidat di Utrecht. E ta bai traha pa Radio Nederland Wereldomroep (RNW), unda el a risibí un training formal den sinematografia. Kaba e ta kontinua su estudio na Film Business School na Madrid, bou guia di Jonathan Olsberg i a sigui masterclass di István Szabó i aktuashon pa direktornan di Judith Weston na e Instituto pa pelíkula Maurits Binger.

Komo produktor-direktor pa e departamento di pelíkula di RNW de Jesus ta produsi un gran kandidat di dokumentario i programa edukativo durante añanan setenta. Na 1988 e ta kuminsa produsí dokumentario pa pasa na televishon hulandes, skirbi esenario i produsí pelíkula. Na 1992 e ta produsi huntu ku Rudi Kross e dokumentario *De Indiaan baarde een neger*, kual título ta un tradukshon fo'i Gueni (*Yukang a pari Gui ne*). E dokumentario ta repasa e literatura di outornan kurasoleño den tres episodio: 'Ik ben niet ik' - Boeli van Leeuwen, 'Victor St.Jago' - Frank Martinus Arion i 'Niemand Goedenacht' - Tip Marugg. Huntu ku produser Cécile van Eijk e ta lanta su kompania di produkshon *Memphis Film & Television* na 1994. Produkshonnan konsiderá un hit òf premiá tabata entre otro *Daddy's Little Girl*, *Joy Meal*, *All is Light* i *Boy Ecury*. Su desendensia antiano a marka e hilo importante ku ta kore dor di henter su obra, kuminsando fo'i e intrevista di Cola Debrot pa televishon, "Potret di Cola Debrot: outor-mediko i eks-gobernador antiano" na 1974, te e dokumentario  "The Photograph" na 2021 tokante su welo Juan de Jesus na Harlem, New York.

Na 1981 De Jesus tabata ko-fundadó y promé direktor di "Nederlandse Filmdagen", un festival nashonal di sine na Utrecht. Den e mesun periodo e ta lansa e promé "Nederlandse Filmmarkt". Na 1985 e tabata miembro di hurado pa e premio mas importante di sinematografia hulandes, konosi komo e "Gouden Kalf". E tabata miembro di e grupo dirigente di International Documentary Festival Amsterdam i ta miembro di direktiva di Nederlands Fonds ter Bevordering van de Culturele Omroep desde 2000.

Dia 10 di desèmber 2022  de Jesus lo risibí e premio di Teatro Luxor na Zutphen, "Luxor Award', pa henter su obra sinematográfiko. 

## Produkshon
* *Portret van Cola Debrot*, 1974
* *Kapricho Antiano*, 1986
* *Nieuw Land*, 1989
* *De Geur van gras*, 1989
* *Let the Music Dance*, 1990
* *Pearl*, 1990
* *Rapper in de lage landen*, 1990
* *Verborgen triestheid*, 1990
* *De Indiaan baarde een neger*, 1992
* *De klimmer*, 1994
* *Gevangen op Java*, 1995
* *Ocalia*, 1995
* *Leve het bruine monster*, 1998
* *Geest van de werf*, 1998
* *De lange adem van Zuilen*, 1999
* *All Is Light* - Jan Henderikse, 2001
* *De tijd op je hielen*, 2001 (vierdelig)
* *Boy Ecury*, 2003
* *Kort! - Schat*, 2004
* *Jan Schoonhoven - Beambte 18977*, 2005
* *Zielen van Napels*, 2005
* *Omstreden vrijheid*, 2005
* *Izaline Calister - Lady Sings the Tambú*, 2007
* *Tulip Time - De opkomst en teloorgang van het Trio Lescano*, 2007
* *Fan*, 2009
* *Gods eigen parochie*, 2011
* *Alles moet nieuw - Piet Zwart*, 2012
* *Shtetl in the Caribbean*, 2014?
* *De wereld volgens Monsieur Khiar*, 2015
* *Carnotstraat 17*, 2015
* *De Zero Revolutie - Henk Peeters*, 2015
* *De laatste titel*, 2015
* *The Photograph*, 2021
* *Nieuw Licht – het Rijksmuseum en de Slavernij*, 2021
* *Dande di Aruba*, 2021 (huntu ku Cindy Kerseborn)